تورکیه بؤیوک میللت مجلیسی‌نین صدری مصطفی شنتوپ تورکیه-نین سون گون‌لر ائرمنیستانین نؤوبتی تخریباتی ایله اوزلشن آذربایجانین یانیندا اولدوغونو بیلدیریب.
مصطفی شنتوپ ایستانبول-دا تدبیرده ائتدیگی چیخیشدا نانسی پلوسی‌نین ائرمنیستانا سفرینه دقت چکیب و عینی شخصین اؤتن آی تایوانا قالماقال‌لی سفر ائتدیگینی خاطیرلادیب.
شنتوپ بیلدیریب کی، بیر اؤلکه‌نین پارلامئنت صدری‌نین باشقا اؤلکه‌یه سفر ائتمه‌سی نورمال‌دیر، لاکین ائرمنیستانلا آذربایجان آراسیندا سون واخت‌لار حل اولونان پروبلئمی نظره آلساق، بو سفر "تخریباتچی و بحرانی آرتیران پتانسیالا مالیک‌دیر".
مصطفی شنتوپ دئییب:
"اولوسلار آراسی بیر چوخ تشکیلاتین ائرمنیستانی ایشغالچی کیمی گؤردوگو و اعلان ائتدیگی بو 28 ایللیک مدت عرضینده (ائرمنیستانین آذربایجانی ایشغال ائتدیگی زامان) هئچ بیر آددیم آتمایان، بارماغینی ترپتمه‌ین مینسک قروپونون هم صدرلرین‌دن بیری اولان امریکا نوماینده‌لر مجلیسی‌نین صدری‌نین تام آذربایجانین آرتیق "اگر بو پروبلئمی حل ائده بیلمیرسینیز من بو پروبلئمی اؤزوم حل ائدرم" دئدیگی و مسئولیت گؤتوردوگو، حقیقتن ده اؤز تورپاق‌لارینی ایشغال آلتیندان خلاص ائتدیگی بیر پروسه ده زیارت ائتمه‌سینی بؤلگه باریشینا، دونیا باریشینا فایدا‌لی اولا‌جاق، غرضسیز بیر موضع کیمی گؤرمورم".
